CELEX: 22012D0314
Language: lt
Date: 1337126400000
Title: 2012/314/ES: 2012 m. gegužės 16 d. Bendrijos ir Šveicarijos sausumos transporto komiteto sprendimas Nr. 1/2012 dėl veiklos rezultatais grindžiamo mokesčio, nustatyto EURO VI taršos klasės sunkiasvorėms krovininėms transporto priemonėms, nuolaidos taikymo

19.6.2012   
            
            
               LT
            
            
               Europos Sąjungos oficialusis leidinys
            
            
               L 158/24
            
         BENDRIJOS IR ŠVEICARIJOS SAUSUMOS TRANSPORTO KOMITETO SPRENDIMAS Nr. 1/2012
   2012 m. gegužės 16 d.
   dėl veiklos rezultatais grindžiamo mokesčio, nustatyto EURO VI taršos klasės sunkiasvorėms krovininėms transporto priemonėms, nuolaidos taikymo
   (2012/314/ES)
   KOMITETAS,
   atsižvelgdamas į Europos bendrijos ir Šveicarijos Konfederacijos susitarimą dėl krovinių ir keleivių vežimo geležinkeliu ir keliais, ypač į jo 51 straipsnio 2 dalį,
   kadangi:
   
               (1)
            
            
               pagal susitarimo 40 straipsnį nuo 2001 m. sausio 1 d. Šveicarija netaikydama diskriminacijos renka transporto priemonių mokestį už išlaidas, atsiradusias dėl tų transporto priemonių (sunkiasvorėms krovininėms transporto priemonėms nustatytas veiklos rezultatais grindžiamas mokestis);
            
         
               (2)
            
            
               pagal 44 straipsnį susitariančiosios šalys siekia įvesti ekologines priemones, kurios sumažintų sunkiasvorių krovinių transporto priemonių išmetamų dujų ir kietųjų dalelių kiekį;
            
         
               (3)
            
            
               pagal 7 straipsnio 5 dalį abi susitariančiosios šalys įsipareigoja viena kitos teritorijoje netaikyti pavirtintoms transporto priemonėms sąlygų, griežtesnių už galiojančias savoje teritorijoje,
            
         NUSPRENDĖ:
   1 straipsnis
   EURO VI taršos klasės sunkiasvorėms krovininėms transporto priemonėms laikinai taikoma 10 % mokesčio nuolaida.
   2 straipsnis
   1 straipsnyje nurodyta nuolaida bus taikoma tik toms transporto priemonėms, kurių transporto priemonės registracijos liudijime arba lygiaverčiame nacionalinių institucijų išduotame liudijime patvirtinta, kad transporto priemonė yra EURO VI taršos klasės. Liudijimą būtina turėti motorinėje transporto priemonėje.
   3 straipsnis
   Kompetentingos Šveicarijos institucijos pasilieka teisę tikrinti, ar EURO VI taršos klasės transporto priemonė, kuriai taikoma mokesčio nuolaida, atitinka susijusias ribines taršos vertes.
   4 straipsnis
   Šveicarija pasilieka teisę nuo 2014 m. peržiūrėti situaciją, susijusią su 1 straipsnyje nurodyta nuolaida, ir prireikus sumažinti nuolaidą arba jos netaikyti.
   5 straipsnis
   Šis sprendimas įsigalioja 2012 m. liepos 1 d.
   
      Priimta Berne 2012 m. gegužės 16 d.
      
         
            Pirmininkas
         
         Peter FÜGLISTALER
      
      
         
            Europos Sąjungos delegacijos vadovas
         
         Fotis KARAMITSOS